Вядучы метадыст Віцебскага абласнога метадычнага цэнтра народнай творчасці Ала Лялькіна піша: “25 мая ў выставачнай зале нашай установы пачала працаваць абласная выстава-конкурс майстроў па вышыўцы сарочкі і фартуха “Чароўная нітка — 2018”. У экспазіцыі — узоры вышыўкі на народных строях Лепельскага, Сенненскага, Бешанковіцкага, Дубровенскага, Аршанскага, Глыбоцкага, Браслаўскага раёнаў. І тэхналогіі вышыўкі выкарыстаны самыя розныя: процягам, крыжыкам, мярэжкай, гладдзю, тэхналогіі сакалення, перавіцця. Выставу можна наведаць да канца чэрвеня”.